Alexander et cetera [sic]. Ad perpetuam rei memoriam. Ad audientiam nostram pervenit quod non nulli abbates et religiosi prelationis gerentes officium, de regno Francie, subditis suis inhibent ne statum monasteriorum suorum, personarum et rerum eorumdem dyocesanis suis vel aliis per quos ad noticiam eorum pervenit insinuent vel exponant, in ipsos, si secus egerint, excommunicationis sentenciam proferentes. Ex quo evenit quod cum ipsi dyocesani eadem monasteria visitant, illorum statum scire non possunt, propter quod multa in eis, tam in capite quam in membris, quum correctione ac reformatione indigerent, remanent incorrecta. Contra has ergo detestabiles et periculosas astucias providere volentes, decernimus, habito fratrum nostrorum consilio, quod ipsi dyocesani sentencias quas hujus religiosi prelati in suorum monasteriorum personas et subditos, in quibus iidem visitationem habent, hac occasione protulerint, valeant revocare. Nulli ergo, etc. [sic]. Si quis autem, etc. [sic]. Datum Laterani, VIIº kalendas aprilis, pontificatus nostri anno secundo.